text: 
  Kultivatoren, der kun er til brug i køkkenhaven om foråret, løsner 
  man jorden med, og den river tillige ukrudt op med rødder. 
  Dybdearbejdning i staudebedet med kultivator ødelægger planternes rødder.
   Der er redskaber med tre eller fem kløer. Afhængig af energi kan 
  man vælge enten en kultivator med fem kløer eller tre. Nemmest at 
  trække igennem jorden er kultivatoren med tre kløer, men den med fem 
  kløer gør arbejdet bedre. En kultivator kan også fås med påsvejset 
  lugejern til genstridigt ukrudt.
  
  Skal skære skarpt
  
  Redskaber til beskæring er en helt anden sag. Desværre der der på 
  markedet ting, der ikke kan holde til noget. Man skal ikke lade sig 
  friste af en beskærersaks til 25 kr.. Som prøvekøb har undertegnede 
  to beskærersakse fra to lavprisvarehuse. Den ene knækkede og den anden
   er skæv i biddet. En beskærersaks koster mellem 100 og 200 kr. 
  hvis den skal kunne skære et rent snit.
  
  
  
  